stanford-oval/wikipedia huggingface dataset:
Seventh Son of a Seventh Son
Historia, äänittäminen ja kappalemateriaalin kirjoittaminen

Seventh Son of a Seventh Son oli yhtyeen ensimmäinen albumi sitten vuoden 1982 The Number of the Beastin, jota yhtye ei äänittänyt Compass Point -äänitysstudiolla Bahaman Nassaussa. Sen sijaan albumi äänitettiin Musicland -studiolla Saksan Münchenissä helmikuun ja maaliskuun välisenä aikana vuonna 1988. Albumin tuotti Martin Birch, joka oli vastannut yhtyeen jokaisen studioalbumin tuotannosta jo yhtyeen vuoden 1981 Killers -albumista lähtien.
Albumilla soivat edeltäjänsä, vuoden 1986 Somewhere in Timen tapaisesti syntetisaattorit. Albumin avauskappaleen ”Moonchild” intro-osaa lukuun ottamatta syntetisaattoreita kuitenkin käytetään albumilla vähän, ja ne soivat albumilla vain hyvin etäisesti taustalla. Syntetisaattoreiden pienen osuuden johdosta albumilla yhtye käytti ensimmäisen kerran musiikissaan kosketinsoittimia, joista tuli myöhemmin varsin merkittävä osa yhtyeen musiikkia 1990-luvun studioalbumeilla The X Factor (1995) ja Virtual XI (1998).
»Mielestäni se [Seventh Son of a Seventh Son] oli paras levy, jonka Piece of Mindin jälkeen teimme. Mä pidin siitä, koska se oli progressiivisempi – mun mielestä kosketinsoitin sopi levylle todella suurenmoisesti – koska sillä oli suuri vaikutus mun nuoruudessa.» 
(Steve Harris.)
Albumilla on kuultavissa myös progressiivisen metallin musiikillisia elementtejä. Vaikutteina tämä ilmenee esimerkiksi albumin monimutkaisissa sävellyksissä, tahtilajien vaihdoksissa ja kappaleiden pituuksissa. Progressiivisesta metallista tuli vuosia myöhemmin tärkeä elementti yhtyeen musiikissa, vaikka musiikillisesti Seventh Son of a Seventh Son ja sen seuraaja, vuoden 1990 No Prayer for the Dying poikkeavatkin toisistaan suuresti. Yhtyeessä lähes kymmenen vuoden ajan vaikuttanut kitaristi Adrian Smith erosikin yhtyeestä vuonna 1989, koska hän ei pitänyt yhtyeen selkeästä musiikillisesta tyylinvaihdoksesta Seventh Son of a Seventh Sonin ja No Prayer for the Dyingin välillä.
Basisti Steve Harris kirjoitti albumille yksin kolme kappaletta: ”Infinite Dreams”, ”The Clairvoyant” ja ”Seventh Son of a Seventh Son”. Kitaristi Adrian Smith ja laulaja Bruce Dickinson kirjoittivat yhdessä albumille kappaleen ”Moonchild”. Harris, Smith ja Dickinson kirjoittivat albumille kolmisin kappaleet ”Can I Play with Madness” ja ”The Evil That Men Do”, Harris ja Dickinson kappaleen ”Only the Good Die Young” ja Harris sekä kitaristi Dave Murray kappaleen ”The Propechy”. Erityisesti laulaja Bruce Dickinson suhtautui albumilla kasvaneeseen sävellysvastuuseensa positiivisesti, sillä jokainen hänen kappale-ehdotuksensa oli hylätty yhtyeen edelliseltä studioalbumilta Somewhere in Time.
Albumin teema, sanoitukset ja synty

»Se oli meidän seitsemäs studiolevy, eikä mulla ollut sille nimeä valmiina eikä mitään ideoita muutenkaan. Sitten mä luin tarinan seitsemännen pojan seitsemännestä pojasta, myyttisestä hahmosta, jolla sanotaan olevan kaikkia paranormaaleja kykyjä, kuten ennustajan lahja ja niin edelleen. Ja aluksi se oli enemmän mun mielestä vain hyvä nimi seitsemänelle levylle. Mutta sitten mä soitin Brucelle [Dickinson] ja aloin kertoa hänelle siitä, ja idea alkoi kasvaa.» 
(Steve Harris.)
Seventh Son of a Seventh Son on tyyliltään konseptialbumi. Albumi sisältää runsaasti sekä uskonnollista että muinaisiin kertomuksiin liittyvää symboliikkaa, ja se pohjautuu löyhästi Orson Scott Cardin romaaniin Seitsemännen pojan seitsemäs poika: Alvinin ensimmäinen kirja, jonka basisti Steve Harris luki ennen kuin yhtye aloitti albumin työstämisen.
Albumin avausraita on Bruce Dickinsonin ja Adrian Smithin säveltämä mahtipontinen ”Moonchild”, joka perustuu Aleister Crowleyn vuonna 1917 kirjoittamaan ja vuonna 1929 julkaisemaan samannimiseen romaaniin. Albumin toinen kappale, Steve Harrisin ”Infinite Dreams” on kertomus henkilöstä, jota varjostavat painajaiset ja yliluonnolliset unet. Kappaleen ”Can I Play with Madness” sävelsivät Adrian Smith, Bruce Dickinson ja Steve Harris. Harris keksi kappaleen keskikohtaan kompin muutoksen ja instrumentaaliosuuden. Smithin, Dickinsonin ja Harrisin säveltämää kappaletta ”The Evil That Men Do” on kuvailtu ”murskaavan pakkomielteenomaiseksi”. Kappaleen nimi on viittaus William Shakespearen kirjoittamaan näytelmään Julius Caesar.
Harrisin säveltämä, lähes kymmenminuuttinen nimikkokappale ”Seventh Son of a Seventh Sonia” on rinnastettu usein yhtyeen Powerslave -albumin kappaleeseen ”Rime of the Ancient Mariner” pituudensa vuoksi. Dave Murrayn ja Harrisin säveltämää kappaletta ”The Prophecy” on sanottu Murrayn parhaaksi sävellykseksi. Harrisin säveltämä henkimaailmaa ilmaiseva kappale ”The Clairvoyant” sai inspiraationsa brittiläisen meedion Doris Stokesin kuolemasta, jonka jälkeen Harris oli pohtinut olisiko Stokes pystynyt ennustamaan oman kuolemansa. Perättäiset raidat ”Seventh Son of a Seventh Son”, ”The Prophecy” ja ”The Clairvoyant” ovat selvimmin temaattisesti yhtenäisiä. Viimeinen kappale on Harrisin ja Dickinsonin säveltämä ”Only the Good Die Young”.
Kiertue

Kuten aikaisempiakin Iron Maiden -albumeita, tätäkin seurasi massiivinen maailmankiertue nimeltään Seventh Tour of a Seventh Tour, jonka yhtenä etappina oli myös Suomi vuonna 1988.
Vuonna 1988 yhtye esiintyi Doningtonin Monsters of Rock -festivaalin pääesiintyjänä rikkoen festivaalin kävijäennätyksen keräämällä 108 000 katsojaa paikan päälle.
Arvostelut, palkinnot ja kunnianosoitukset

Albumi sai yleisesti hyvää kritiikkiä. Yhdysvalloissa albumia kuitenkin pidettiin "thrash metal -aikakaudella" (1980-luvun lopusta 1990-luvun alkuun) syntetisaattoreilla "höystettynä" ja "popmaisena".
Korroosion Aki Nuopponen sanoi Seventh Son Of A Seventh Son olevan "sekä sävellyksiensä että teemansa kannalta moniulotteinen albumi, josta saattaa löytää koko matkan ajan kaikkia parhaita Iron Maiden -aineksia aina herkullisimmista kitaraharmonioista ja -melodioista tarttuviin lauluraitoihin ja instrumentaalisiin yksityiskohtiin". Allmusic-sivuston Greg Prato puolestaan kehui albumia ja sanoi sen päättäneen yhtyeen kulta-ajan.
Arvostelut, palkinnot ja kunnianosoitukset > Albumin arvosteluja

Allmusic ()
Kerrang! ()
Korroosio ()
The Metal Observer (10/10)
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Moonchild | Bruce Dickinson, Adrian Smith | 5.40 |  |  |  |  |  |  |
| 2. | Infinite Dreams | Steve Harris | 6.08 |  |  |  |  |  |  |
| 3. | Can I Play with Madness | Dickinson, Harris, Smith | 3.31 |  |  |  |  |  |  |
| 4. | The Evil That Men Do | Dickinson, Harris, Smith | 4.33 |  |  |  |  |  |  |
| 5. | Seventh Son of a Seventh Son | Harris | 9.53 |  |  |  |  |  |  |
| 6. | The Prophecy | Harris, Dave Murray | 5.05 |  |  |  |  |  |  |
| 7. | The Clairvoyant | Harris | 4.27 |  |  |  |  |  |  |
| 8. | Only the Good Die Young | Dickinson, Harris | 4.40 |  |  |  |  |  |  |
|  |  |  | 43.57 |  |  |  |  |  |  |
| Vuoden 1995 uusintapainos bonus-CD |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Black Bart Blues | Dickinson, Harris | 6.41 |  |  |  |  |  |  |
| 2. | Massacre (Thin Lizzy cover)  | Brian Downey, Phil Lynott, Scott Gorham | 2.53 |  |  |  |  |  |  |
| 3. | Prowler '88 | Harris | 4.07 |  |  |  |  |  |  |
| 4. | Charlotte the Harlot 88 | Murray | 4.11 |  |  |  |  |  |  |
| 5. | The Clairvoyant (live)  | Harris | 4.27 |  |  |  |  |  |  |
| 6. | The Prisoner (live)  | Harris, Smith | 6.09 |  |  |  |  |  |  |
| 7. | Infinite Dreams (live)  | Harris | 6.03 |  |  |  |  |  |  |
| 8. | Killers (live)  | Paul Di'Anno, Harris | 5.03 |  |  |  |  |  |  |
| 9. | Still Life (live)  | Harris, Murray | 4.38 |  |  |  |  |  |  |
Kultalevyt

| Maa | Kultalevy | Määrä |
| --- | --- | --- |
| Kanada | 1x platinaa | 100.000 |
| Saksa | 1x kultaa | 250.000 |
| Sveitsi | 1x kultaa | 25.000 |
| Englanti | 1x kultaa | 100.000 |
| Yhdysvallat | 1x kultaa | 500.000 |
Kokoonpano

Bruce Dickinson – laulu
Steve Harris – basso, taustalaulu, bassosyntetisaattori
Dave Murray – soolokitara, rytmikitara
Adrian Smith – soolo- ja rytmikitara, taustalaulu, kitarasyntetisaattori
Nicko McBrain – rummut
Vierailijat:
Michael Kenney – kosketinsoittimet
Aiheesta muualla

Seventh Son of a Seventh Son Discogsissa. (englanniksi)
Albumi Seventh Son of a Seventh Son Encyclopaedia Metallum -sivustolla (englanniksi)
Iron Maiden
| --- | --- |
Studioalbumit:   Iron Maiden  Killers  The Number of the Beast  Piece of Mind  Powerslave  Somewhere in Time  Seventh Son of a Seventh Son  No Prayer for the Dying  Fear of the Dark  The X Factor  Virtual XI  Brave New World  Dance of Death  A Matter of Life and Death  The Final Frontier  The Book of Souls  Senjutsu 
Livealbumit:   Live After Death  A Real Live One  A Real Dead One  Live at Donington  A Real Live Dead One  Rock in Rio  BBC Archives  Beast over Hammersmith  Death on the Road  Flight 666 – The Original Soundtrack  En Vivo!  Maiden England ’88  The Book of Souls: Live Chapter  Nights of the Dead, Legacy of the Beast: Live in Mexico City 
EP:t:   The Soundhouse Tapes  Live!! +one  Maiden Japan  No More Lies 
Kokoelmat:   Best of the Beast  Ed Hunter  Edward the Great  Best of the 'B' Sides  The Essential Iron Maiden  Somewhere Back in Time  From Fear to Eternity 
Boksit:   The First Ten Years  Eddie's Head  Eddie's Archive 
Singlet:   ”Running Free”  ”Sanctuary”  ”Women in Uniform”  ”Twilight Zone”  ”Purgatory”  ”Run to the Hills”  ”The Number of the Beast”  ”Flight of Icarus”  ”The Trooper”  ”2 Minutes to Midnight”  ”Aces High”  ”Wasted Years”  ”Stranger in a Strange Land”  ”Can I Play with Madness”  ”The Evil That Men Do”  ”The Clairvoyant”  ”Infinite Dreams”  ”Holy Smoke”  ”Bring Your Daughter... to the Slaughter”  ”Be Quick or Be Dead”  ”From Here to Eternity”  ”Wasting Love”  ”Fear of the Dark (live)”  ”Hallowed Be Thy Name (live)”  ”Man on the Edge”  ”Lord of the Flies”  ”Virus”  ”The Angel and the Gambler”  ”Futureal”  ”The Wicker Man”  ”Out of the Silent Planet”  ”Wildest Dreams”  ”Rainmaker”  ”The Reincarnation of Benjamin Breeg”  ”Different World”  ”El Dorado”  ”Satellite 15... The Final Frontier”  ”Coming Home”  ”Speed of Light”  ”Empire of the Clouds”  ”The Writing on the Wall”  ”Stratego” 
Videotallenteet:   Live at the Rainbow  Video Pieces  Behind the Iron Curtain  Live After Death  12 Wasted Years  Maiden England  The First Ten Years  From There to Eternity  Donington Live 1992  Raising Hell  Classic Albums: The Number of the Beast  Rock in Rio  Visions of the Beast  The Early Days  Death on the Road  En Vivo!  Maiden England '88 
Katso myös:   Jäsenet  Diskografia  Kappaleluettelo  Kiertueet  Tribuutit  Eddie  Blaze Bayley  Michael Kenney  Psycho Motel  Samson  Urchin  Lauren Harris 
Albumin kahdeksasta kappaleesta kolmea säveltänyt Adrian Smith erosi yhtyeestä albumin kiertueen jälkeen.
DeForest Richards

| DeForest Richards |
| --- | --- |

 Wyomingin 5.   kuvernööri
 2. tammikuuta 1899- 28. huhtikuuta 1903  
Edeltäjä:  William A.Richards
Seuraaja:  Fenimore Chatterton
Henkilötiedot
Syntynyt: 6. elokuuta 1846 Charlestown, New Hampshire
Kuollut: 28. huhtikuuta 1903 (56 vuotta) Cheyenne, Wyoming
Tiedot
Puolue:  Republikaanit
 Nimikirjoitus
DeForest Richards (8. elokuuta 1846 – 28. huhtikuuta 1903) oli yhdysvaltalainen republikaanipoliitikko, joka toimi Wyomingin kuvernöörinä vuosina 1899- 1903. Kesken toisen virkakautensa kuollut Richards oli ensimmäisen virassa kuollut Wyomingin kuvernööri
Brad Warner

Brad Warner
Brad Warner (s. 5. maaliskuuta 1964 Akron, Ohio) on yhdysvaltalainen zenbuddhalainen pappi. Hänet vihki sōtō-koulukuntaan kuuluva opettaja Gudo Wafu Nishijima. Warner on myös kirjailija, muusikko ja dokumenttiohjaaja.
Elämä ja zen

Warner aloitti zenin opiskelun 1980-luvun alkupuolella tavattuaan ensimmäisen opettajansa Tim McCarthyn. Tuohon aikaan hän soitti bassokitaraa 0DFx-nimisessä hardcore punk -yhtyeessä, joka tunnetaan myös nimellä Zero Defex. 1980-luvulla Warner soitti myös psykedeelistä rokkia soittavassa Dimensia 13 -bändissä. Hän oli mukana viidellä bändin albumilla.
Vuonna 1993 Warner muutti Tokioon, jossa työskenteli aluksi englanninopettajana, kunnes vuonna 1994 sai töitä hirviöelokuvia ja -tv-sarjoja tuottavasta Tsuburaya Productions -yrityksestä. Japanissa hän jatkoi zenin harjoittamista Gudo Wafu Nishijiman, zenbuddhalaisen papin opastamana. Vuonna 1999 hän sai dharmasiirron Nishijimalta. Warner asui Japanissa yksitoista vuotta. Hän palasi Yhdysvaltoihin vuonna 2004 ja jatkoi työskentelyä Tsuburaya Productionsille, sen Los Angelesin toimistossa. Vuonna 2007 Tsuburaya Productionsissa tapahtuneiden muutosten jälkeen yhtiö sulki Los Angelesin toimistonsa ja Warner jäi työttömäksi.
Vuonna 2007 Nishijima nimitti Warnerin perustamansa Dogen Sangha Internationalin johtajaksi. Warner lakkautti DSI:n toiminnan huhtikuussa 2012.
Warner on ohjannut vuonna 2007 valmistuneen dokumentin Cleveland's Screaming!, joka kertoo Ohion hardcore punk -skenestä 1980-luvun alkupuolella. Hän on myös pitänyt blogia Suicide Girls -verkkosivustolla.
Nykyään Warner kiertää ympäri maailman vetäen retriittejä ja pitäen luentoja.
Elämä ja zen > Warner Suomessa

Vuoden 2009 elokuussa (24.–30.8.2009) Warner vieraili Suomessa markkinoimassa Zeniä karmalla ja suklaakastikkeella -kirjaansa. Warner vieraili tuolloin myös Espoo Ciné -elokuvafestivaaleilla, joilla esitettiin Cleveland's Screaming! -elokuva. Warner kävi Suomessa myös kesäkuussa 2010 pitämässä luentoja sekä yhden päivän retriitin. Syksyllä 2014 hän esitti dokumenttielokuvaansa Brad Warner's Hardcore Zen Turussa ja Helsingissä, sekä osallistui keskustelutilaisuuteen Helsingissä. Vuonna 2015 Warner osallistui mindfulnessia ja zeniä koskevaan paneeliin Helsingin yliopistolla ja piti neljän päivän retriitin. Syys–lokakuussa 2016 oli tapahtumia muun muassa Lammin zen-retriittikeskuksella sekä Turussa, jossa hän osallistui paneelikeskusteluun uskonnon ja populaarikulttuurin suhteista. Keväällä 2018 Warnerin keskustelutilaisuus järjestettiin Turussa, jonka jälkeen hän piti neljän päivän retriitin Lammilla. Vuoden 2019 vierailullaan Warner esitti Turussa elokuvansa Zombie Hunter M. D. ja piti jälleen neljän päivän retriitin Lammilla. Nykyään Suomi on yksi Warnerin vuosittaisen Euroopan-kiertueen vakiomaista.
Kirjallisesta tuotannosta

Warner näkee yhtäläisyyksiä zenin ja punkin välillä, sillä kumpikaan ei ota vallitsevia totuuksia itsestäänselvyyksinä vaan kyseenalaistaa ne. Muun muassa tätä näkemystä hän käsittelee kirjassaan Hardcore zen (Hardcore zen. Punk Rock, Monster Movies & The Truth About Reality). Toisessa teoksessaan Sit Down and Shut Up Warner esittelee muun muassa tulkintansa yhdestä zen-kirjallisuuden klassikosta, 1200-luvulla eläneen Dōgen Zenjin opetuksia sisältävästä Shōbōgenzōsta. Kolmas kirja Zeniä karmalla ja suklaakastikkeella ilmestyi vuonna 2009. Se on omaelämäkerrallinen teos, jossa Warner kertoo vuodesta, jonka aikana hän menetti työnsä, vaimonsa sekä äitinsä ja isoäitinsä. Neljännessä kirjassaan Sex, Sin, and Zen Warner käsittelee seksiä nykyaikaisesta zenbuddhalaisesta näkökulmasta.
Teokset

Hardcore zen.  ((Hardcore Zen. Punk Rock, Monster Movies & the Truth About Reality, 2003.) Suomentanut Laura Lahdensuu)  Basam Books, 2006.  ISBN 952-5534-52-9
Sit Down and Shut Up. Punk Rock Commentaries on Buddha, God, Truth, Sex, Death, and Dogen's Treasury of the Right Dharma Eye.  New World Library, 2007.
Zeniä karmalla ja suklaakastikkeella. Seksistä, kuolemasta, avioerosta ja todellisen zenin etsinnästä.  (( Zen Wrapped in Karma Dipped in Chocolate: A Trip Through Death, Sex, Divorce, and Spiritual Celebrity in Search of the True Dharma, 2009.) Suomentanut Jussi Korhonen)  Basam Books, 2009.  ISBN 978-952-5734-47-8
Sex, Sin, and Zen. A Buddhist Exploration of Sex from Celibacy to Polyamory and Everything in Between.  New World Library, 2010.
Fundamental Wisdom of the Middle Way. Nagarjuna's Mulamadhyamakakarika.  (Yhdessä Gudo Wafu Nishijiman kanssa)  Monkfish Book Publishing, 2011.
There Is No God and He Is Always With You: A Search for God in Odd Places. New World Library, 2013.
Don't Be a Jerk: And Other Practical Advice from Dogen, Japan's Greatest Zen Master. New World Library, 2016.
It Came from Beyond Zen!: More Practical Advice from Dogen, Japan's Greatest Zen Master. New World Library, 2017.
Aiheesta muualla

Kuvia tai muita tiedostoja aiheesta Brad Warner Wikimedia Commonsissa
Brad Warnerin blogi / kotisivut
Kajo Zendo (ent.Dogen Sangha Finland)
Hardcore Zen -blogi suomeksi
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Israel  Yhdysvallat  Alankomaat  Puola 
Henkilöt:  DDB 
Muut:  Europeana  IdRef
Siltasairaala

| Siltasairaala |
| --- | --- |
 Siltasairaala rakenteilla syyskuussa 2020.
Sijainti
Osoite:  Haartmaninkatu 4, 00290 Helsinki
Koordinaatit:  60°11′18.09″N, 24°54′16.22″E
Alue:  HUS-yhtymä
Yhteistyöyliopisto:  Helsingin yliopisto
Historia
Perustettu:  2023
Linkki
Kotisivut:  Siltasairaala
Siltasairaala on Helsingissä Meilahden sairaala-alueella sijaitseva HUS-yhtymän sairaala. Siltasairaala ja siihen liittyvä Syöpäkeskus korvasivat Töölön sairaalan sekä suurimman osan Meilahden Syöpätautien klinikan toiminnoista. Sairaala rakennettiin Meilahden tornisairaalan laboratoriosiiven ja Syöpätautien klinikan entisen sisäänkäynnin paikalle.
Siltasairaalassa on 58 tehohoitopaikkaa, 16 leikkaussalia, 4 vuodeosastoa, 215 sairaansijaa ja 69 päiväsairaalapaikkaa. Lisäksi sairaalassa on apteekki, lounasravintola ja kahvila sekä opetustiloja.
Sairaala oli HUS:n historian suurin rakennushanke ja se maksoi 305,5 miljoonaa euroa. Sairaalan rakentaminen alkoi vuonna 2018, ja sen pääurakoitsija SRV luovutti tilat sairaanhoitopiirin hallintaan aikataulussa 30. kesäkuuta 2022. Toiminta alkoi 23. tammikuuta 2023.
Rakennuksessa sijaitsee Meilahden yhteispäivystys osoitteessa Paciuksenkatu 3, jossa hoidetaan yli 16-vuotiaiden äkilliset sairaudet ja vammat sekä mielenterveyteen liittyvät ongelmat, jotka vaativat kiireellistä hoitoa.
Somalianturturikyyhky

| Somalianturturikyyhky> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Turturikyyhkyt Streptopelia
Laji::  reichenowi
Kaksiosainen nimi
 Streptopelia reichenowi  (Erlanger), 1901 
Katso myös
   Somalianturturikyyhky Wikispeciesissä  
Infobox OKNimi-testi OKVirheellinen IUCN-arvo: 
Somalianturturikyyhky (Streptopelia reichenowi) on itäafrikkalainen kyyhkylintu. Sen elinympäristö käsittää Kaakkois-Etiopian ja Jubajoen uoman Lounais-Somaliassa. Lajin holotyypin kuvaili Carlo von Erlanger Somaliasta 1901 ja nimesi lajin Anton Reichenowin kunniaksi.
Anthony Olusanya

| Henkilötiedot |
| --- | --- | --- | --- |
Syntymäaika: 1. helmikuuta 2000 (ikä 24)
Syntymäpaikka: Pietarsaari, Suomi
Pelipaikka: hyökkääjä
Pituus: 183 cm
Seura
Seura: Haka (lainalla HJK:sta)
Pelinumero: 27
Junioriseurat
–2011: Pietarsaaren Into
2011–2018: FF Jaro
Seurat
| Vuodet | Seura | O | (M) |
| 2018–2020 | FF Jaro | 62 | (18) |
| 2017–2020 | → JBK | 9 | (1) |
| 2021– | HJK | 75 | (14) |
| 2021 | → Klubi 04 | 2 | (0) |
| 2024– | → Haka (laina) | 6 | (4) |
Maajoukkue
| 2021 | Suomi U21 | 7 | (1) |
| 2023– | Suomi | 2 | (0) |
 Seurajoukkueuran tilastot kattavat vain kansalliset sarjat, päivitetty 29. lokakuuta 2024.  Maajoukkueuran tilastot päivitetty 29. maaliskuuta 2023.
Anthony Olusanya (s. 1. helmikuuta 2000 Pietarsaari) on suomalainen jalkapalloilija, pelipaikaltaan hyökkääjä. Hän edustaa Hakaa lainasopimuksella HJK:sta. Olusanya on FF Jaron kasvatti.
Olusanya on pelannut Suomen alle 21-vuotiaiden maajoukkueessa seitsemän ottelua ja tehnyt yhden maalin. Hänen isänsä on nigerialainen, mutta Olusanya ei ole Nigerian kansalainen tai koskaan käynyt Nigeriassa. Olusanya kertoi syksyllä 2022 hakeneensa Nigerian kansalaisuutta voidakseen pyydettäessä pelata Nigerian maajoukkueessa. Hän debytoi kuitenkin Suomen A-maajoukkueessa 9. tammikuuta 2023 harjoitusottelussa Ruotsia vastaan.
Läntinen Zhou-dynastia

|  Kiinan historia |
| --- | --- | --- | --- | --- | --- | --- | --- |
MUINAINEN
Kolme hallitsijaa ja viisi keisaria
Xia-dynastia 2070–1600 eaa.
Shang-dynastia 1600–1046 eaa.
Zhou-dynastia 1122–256 eaa.
  Läntinen Zhou-dynastia
  Itäinen Zhou-dynastia
    Kevättä ja syksyä
    Taistelevat läänitysvaltiot
SUURVALTA
Qin-dynastia 221 eaa.–206 eaa.
Han-dynastia 206 eaa.–220 jaa.
  Läntinen Han-dynastia
  Xin-dynastia
  Itäinen Han-dynastia
Kolme kuningaskuntaa 220–280 jaa.
  Wei, Shu Han & Wu
Jin-dynastia 265–420 jaa.
  Läntinen Jin
|   Itäinen Jin | 16 kuningaskuntaa 304–439 jaa. | 16 kuningaskuntaa 304–439 jaa. | 16 kuningaskuntaa 304–439 jaa. |  |  |  |  |
Eteläinen ja pohjoinen dynastia 420–589 jaa.

Sui-dynastia 581–619 jaa.
Tang-dynastia 618–907 jaa.
| 5 dynastiaa & 10 kuningaskuntaa 907–960 jaa. | Liao-dynastia 907–1125 jaa. | Liao-dynastia 907–1125 jaa. | Liao-dynastia 907–1125 jaa. |  |  |  |  |

Song-dynastia 960–1279 jaa. : 
|   Pohjoinen Song |  | L. Xia-dyn. |  |  |  |  |  |
|   Eteläinen Song | Jin-dynastia |  |  |  |  |  |  |
Yuan-dynastia 1271–1368 jaa.
Ming-dynastia 1368–1644 jaa. 
Qing-dynastia 1644–1911 jaa. 
NYKYAIKA
Kiinan tasavalta 1911–1949
| Kiinan kansantasavalta 1949–nyt |  Kiinan tasavalta  (Taiwanissa) |  Kiinan tasavalta  (Taiwanissa) |  Kiinan tasavalta  (Taiwanissa) |  |  |  |  |
 Kiina historian aikajana Kiinan dynastiat Kiinan sotilashistoria Kiinan taidehistoria Kiinan tekniikan ja tieteen historia Kiinan koulutuksen historia 
malline: näytä keskustele 
Läntinen Zhou-dynastia (西周 [Xi Zhou]) hallitsi Kiinassa 1066–771 eaa. Se oli osa Zhou-dynastiaa.